《满庭芳 寿朵罗歹元帅》
元代·袁士元

菊后秋深，梅边春近，江天积雨初晴。日湖南畔，光现老人星。尽初元戎公相，今朝里、福寿相仍。当华诞，黄麻诏下。万里被恩荣。生来真活佛，心田一片，宽厚和平。好贤哉乔梓，雍肃家族。顾我寒＊书客，经年里、眼特垂青。情欢处，新词一曲，把酒祝长生。

作者简介：庆元路鄞县人，字彦章，号菊村学者。幼嗜学，性至孝。以荐授鄞学教谕，调西湖书院山长，改鄮山，迁平江路学教授。后擢翰林国史院检阅官，不就。有《书林外集》。